સુરતના મગદલ્લા બ્રિજ પર બે ટ્રક વચ્ચે સામ-સામે ધડાકાભેર અકસ્માત થયો હતો. જેમાં એક ટ્રક બ્રિજની રેલિંગ તોડી નદીમાં પડીને ભરતીના પાણીમાં તણાઈ ગઈ હતી. ઘટનાની જાણ થતા જ પોલીસ તથા ફાયરના જવાનો આવી ગયા હતા. આ ઘટનામાં ટ્રક ડ્રાઇવર અને ક્લિનર સહિત કેટલાક મજૂરો સાથે ટ્રક ગરકાવ થઈ હોવાની શક્યતા જણાઈ રહી છે. કલાકો પસાર થયા બાદ પણ નદીના પેટાળમાં ગુમ ટ્રકની કોઇ ભાળ મળી ન હતી. જો કે હજી સુધી કોઈના શબ હાથમાં આવ્યા નથી.